# Miestna organizácia

# Slovenského rybárskeho zväzu

### **Brezno**

### **D:\Muchy\Hospodar 2020\logo Brezno.jpg**

### **Propozície pretekov**

**Horehronský Carp Cup**

**Memoriál Jána Pfistera**

**4. ročník pretekov 2 členných tímov**

**14.8. - 17.8. 2025**

**Termín konania: 14.8. - 17.8. 2025 (štvrtok - nedeľa)**

**Miesto konania: VN Závadka nad Hronom**

**Organizačný štáb:**

Riaditeľ preteku: Ing. Václav Riapoš

Organizátor preteku : Rastislav Balcar

Technický vedúci: Šimon Lepko

Hlavný rozhodca : Erik Duhan

Rozhodcovia: zabezpečí MO SRZ Brezno

Zdravotné zabezpečenie: 112

**Technické pokyny :** Preteká sa v disciplíne LRU

Maximálny počet prihlásených tímov je 14.

Bodovací preukaz slúži zároveň ako povolenie na rybolov

**Pretekárska trať :** VN Závadka nad Hronom

Trať bude vytýčená po oboch stranách vodnej nádrže. Lovné miesta budú vyznačené tabuľkami s číslom.

**Bodované ryby:** Kapor nad 40 cm, Amur nad 60 cm + váženie rýb nad 70 cm

**Zraz a štáb pretekov**: Ráno 14.8. o 8.00 hod, VN Závadka nad Hronom

**Štartovné :** 180 € - zahrnuté obedy a večere, vecné ceny .

220 € - v prípade trojčlenného tímu

**Prihláška na preteky :** Na preteky sa je možné prihlásiť mailom na rbalcar@zoznam.sk alebo na tč. 0907 220 782. Termín prihlásenia a zároveň úhrady štartovného je do 31.5.2025. Registrácia bude prijatá až po úhrade štartovného. Kontaktná osoba: Rastislav Balcar

**Časový harmonogram pretekov:**

**Štvrtok**

08.00 – 08.15 Prezentácia

08.15 – 08.30 Slávnostné otvorenie pretekov

08.30 – 09.00 Losovanie

09.00 – 11.30 Presun pretekárov na stanovištia

11.30 – 12.00 Začiatok kŕmenia

**12.00 – Začiatok lovu**

**Piatok- Sobota – Non Stop Lov**

**Nedeľa 12.00 – Koniec lovu**

12.00 – 13.00 Spracovanie bodovacích preukazov

13.00 – **Slávnostné vyhlásenie výsledkov**

**Pravidlá pretekov:**

* preteky sú tímové, 72 hodinové, na preteky sa treba vopred prihlásiť a zaplatiť štartovné.
* preteku sa môže zúčastniť rybár nad 18 rokov, ktorý uhradí štartovné.
* do 15.7. je možné sa odhlásiť z pretekov s možnosťou vrátenia štartovného, po tomto termíne štartovné sa nevracia.
* tím pozostáva z 2 rybárov (minimálne 1 člen Mo SRZ Brezno) + možnosť mať 1 pomocníka. Pomocník má rovnaké práva ako prvý a druhý člen tímu.
* pretek sa uskutoční spôsobom „Chyť a pusť“
* každý tím chytá na 4 udice (2 udice/rybár) – každá udica = 1 háčik
* lov povolený len metódou na ťažko.
* zaseknutú rybu môže podobrať: druhý člen tímu, pomocník tímu alebo člen druhého tímu.
* kŕmenie je povolené len z brehu a len z vyznačeného lovného miesta– pomocou kobry, praku a spomby bez vyznačenia akéhokoľvek kŕmneho miesta
* lov na plávanú a feeder je zakázané !!!
* zákaz lovu na živú nástrahu !!!
* bójky, zavážacie loďky a nahadzovací sonar sa používať nesmú !!!
* každý tím musí mať 2 kusy prechovávacích sakov a dezinfekciu !!!
* ryba zaseknutá pred koncom preteku musí byť nahlásená rozhodcom do 17.8.2025 12:00
* a následne musí byť zdolaná do 17.8.2025 12:15 hod.
* pokiaľ nie je v propozíciách uvedené inak, loví sa podľa platného zákona o rybárstve č. 216/2018 a vykonávacej vyhlášky č. 383/2018
* každý tím súhlasí s týmito pravidlami zaplatením štartovného

**Meranie úlovkov :**

* meranie cez deň bude prebiehať priebežne
* meranie v noci bude o 21:00, 24:00 a 5:00 hod. V prípade väčšieho počtu úlovkov medzi meraniami je potrebné volať rozhodcu
* boduje sa kapor nad 40 cm, amur nad 60 cm + váženie rýb nad 70 cm
* merania vykonajú rozhodcovia a  člen vedľajšieho tímu
* meria sa s presnosťou na jeden cm
* dížku a čas bodovaných rýb zaznamenajú rozhodcovia na bodovací preukaz
* správnosť údajov potvrdí podpisom rozhodca , člen tímu a člen vedľajšieho tímu. Ryba sa s náležitou opatrnosťou vráti späť do vody
* čísla na rozhodcov dostane každý tím pred pretekom.
* po podpísaní údajov pretekárom v bodovacom preukaze sa žiadne sťažnosti alebo

protesty vzhľadom k dĺžke ryby neprijímajú.

* v prípade ak dôjde k sporu medzi rozhodcom a pretekármi o dĺžke ryby, o dĺžke

ryby s konečnou platnosťou rozhodne rozhodca.

* ostatné chytené ryby sú zdolané do podberáka a bez merania  a s náležitou opatrnosťou vrátené späť do vody.

**Stravovanie :**

* štvrtok – večera
* piatok – obed, večera
* sobota – obed, večera
* nedeľa - obed

**Hodnotenie :**

* o celkovom poradí rozhodne súčet dĺžok ulovených rýb
* pri rovnakom súčte, rozhodne počet ulovených rýb
* ak zhoda aj naďalej pretrváva, ďalším kritériom pre určenie poradia týchto

tímov je prednosť tímu s väčšou rybou

* ak je aj najdlhšia ulovená ryba je rovnaká, získajú títo súťažiaci rovnaké umiestnenie a podľa počtu takýchto súťažiacich sa ďalšie umiestnenia vynechávajú.
* vyhodnotený bude aj najväčší kapor

**Povinnosťou rozhodcov je:**

* dohliadať na činnosť tímov pri love a hodnotiť súlad so súťažnými pravidlami
* zmerať a dbať na použitie dezinfekcie a šetrné pustenie ryby späť do vody
* zaznamenať výsledky merania do bodovacieho preukazu

**Záverečné ustanovenia:**

* všetci pretekári musia mať platné preukazy člena SRZ
* všetci pretekári štartujú na vlastné nebezpečenstvo.
* organizátor si vyhradzuje právo na zmenu pravidiel v dostatočnom časovom predstihu
* od začiatku do konca pretekov sa musí udržiavať poriadok na lovnom mieste !!!
* hlasné vyrušovanie, nadmerné požitie alkoholu sa trestá vylúčením z pretekov bez náhrady

Informácie o preteku :RastislavBalcart.č. 0907 220 782

Všetky informácie o pretekoch budú zverejňované na našej webovej stránke

www.srz-brezno.sk

**Organizačný štáb Vám želá veľa úspechov.**